钦定古今图书集成/理学汇编/文学典/第236卷 > 《吴兢乐府古题要解》 > 《序》
## 钦定古今图书集成/理学汇编/文学典/第236卷 > 《吴兢乐府古题要解》 > 《序》

乐府之兴，肇于汉魏。历代文士，篇咏实繁。或不睹于
本章，便断题取义。赠夫利涉，则述《公无度河》；庆彼载
诞，乃引《乌生八九子》。赋雉斑者，但美绣颈锦臆；歌天
马者，惟叙骄驰乱蹋。类皆若兹，不可胜载。递相祖习，
积用为常，欲令后生，何以取正？余顷因涉阅传记，用
诸家文集，每有所得，辄疏记之。岁月积深，以成卷轴。
向编次之。目为《古题要解》云尔。